จับตา TRUE หลัง “ไชน่าโมบายล์” ตัดขาย 906 ล้านหุ้น เหลือถือ 7.8%
จับตาทิศทาง TRUE หลัง “ไชน่าโมบายล์” ตัดขาย 906 ล้านหุ้น สัดส่วน 2.62% เหลือถือ 7.8%
จับตาทิศทาง TRUE หลัง “ไชน่าโมบายล์” ตัดขาย 906 ล้านหุ้น สัดส่วน 2.62% เหลือถือ 7.8%
22 มี.ค. 2566

ผู้สื่อข่าวรายงานว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการได้มา/จำหน่ายหลักทรัพย์ของกิจการ (แบบ 246-2) เมื่อวันที่ 21 มีนาคม 2566 ของบริษัท ทรู คอร์ปอเรชั่น จำกัด (มหาชน) หรือ TRUE พบว่า CHINA MOBILE INTERNATIONAL HOLDINGS LIMITED ได้จำหน่ายหุ้น TRUE ออกมาเมื่อวันที่ 17 มี.ค.66 จำนวน 906,565,523 หุ้น หรือคิดเป็น 2.6237% ของสิทธิออกเสียงทั้งหมดของกิจการ ส่งผลให้ภายหลังการจำหน่ายของกลุ่มคงเหลือถือหุ้นจำนวน 2,698,330,341 หุ้น หรือ สัดส่วน 7.8094% ของสิทธิออกเสียงทั้งหมดของกิจการ
อนึ่งสำหรับกลุ่มไชน่าโมบายล์ (China Mobile) เป็นผู้ถือหุ้นใหญ่อันดับ 4 โดยถือเป็นยักษ์ใหญ่โทรคมนาคมของจีน เป็นบริษัทจดทะเบียนในตลาดหลักทรัพย์ฮ่องกงและนิวยอร์ก และยังเป็นบริษัทใหญ่อันดับ 28 ในทำเนียบ Forbes Global 2000 ซึ่งจัดอันดับบริษัทใหญ่ที่สุดในโลกรวม 2,000 บริษัท